burgasdotpro/wikipedia huggingface dataset:
Gobernador Gregores

Gobernador Georges je malé mesto v argentínskej Patagónii. Je hlavným mestom departmentu Río Chico v provincii Santa Cruz. Pri sčítaní ľudu v roku 2010 malo mesto 4 497 obyvateľov. Gobernador Georges bolo založené v roku 1871. Je pomenované po Juanovi Manuelovi Gregoresovi, argentínskom námornom kapitánovi a bývalom guvernérovi niekdajšej provincie Territorio nacional de Santa Cruz, ktorá v minulosti pokrývala väčšinu juhu Argentíny.
Biosputnik

Biosputnik boli sovietske umelé družice Zeme zo série Kosmos, určené na biologické výskumy. Štvrtá zo série biosputnikov, nazvaná Kosmos 1514, štartovala 14. decembra 1983 na obežnú dráhu s perigeom , apogeom , sklonom 82,3°, obežnou dobou 89,3 min, s hmotnosťou asi . Na palube mala pokusné opice (Abrek a Bion), potkany, ryby a iné biologické objekty. Po 5 dňoch družica pristála a biologické objekty boli podrobené ďalšiemu výskumu. Na realizácii experimentu sa zúčastnili aj odborníci z Česko-Slovenska, Maďarska, NDR, Poľska, Rumunska, Francúzska a Spojených štátov.
Josef Matěj Navrátil

Josef Matěj Navrátil (* 17. február 1798, Slaný – † 21. apríl 1865, Praha) bol český maliar.
Životopis.
Navrátil sa vyučil u otca za izbového maliara a po ďalšom štúdiu na pražskej Akadémii sa stal maliarom-dekoratérom, a ďalej sa vzdelával, aj na početných cestách do zahraničia, zvlášť do Švajčiarska. Jeho nástenné maľby z tohoto raného obdobia zdobia dodnes rôzne objekty v Prahe (vrátane Pražského hradu) a zámky v Liběchove, Ploskoviciach, Zákupoch, Jirnách (s jeho známou "Alpskou izbou") a inde.
Jeho sláva rástla a v roku 1850 sa stal predsedom Jednoty výtvarných umelcov. O jedenásť rokov neskôr ale musel svoju aktívnu maliarsku dráhu zanechať, pretože čiastočne ochrnul na následky záchvatu mŕtvice. Zvyšok života prežil v chudobe.
Prvá súborná výstava jeho diela sa uskutočnila až posmrtne v roku 1909 v pražskom Rudolfine.
Dielo.
Navrátil bol vynikajúci krajinkár, ale najviac sa do povedomia verejnosti zapísal svojimi zátišiami, figurálnymi maľbami a ich skicami. V jeho obrazoch dochádza k miešaniu najrôznejších štýlov, v skicách s dostává až na pokraj impresionizmu.
Galéria
Río Chico (department)

Río Chico je jeden zo siedmich departmentov argentínskej provincie Santa Cruz.
Unbiquadium

Unbiquadium je dočasný názov zatiaľ neobjaveného chemického prvku s chemickou značkou Ubq a protónovým číslom 124.
Jeho elektrónová konfigurácia by mala byť [Og] 8s2 5g4.
Chemická značka

Chemická značka je skratka alebo symbol na reprezentáciu názvu chemického prvku. Prírodné prvky majú značku zloženú z jedného alebo dvoch písmen. Umelé chemické prvky majú dočasnú značku zloženú z troch písmen.
Unbipentium

Unbipentium je dočasný názov zatiaľ neobjaveného chemického prvku s chemickou značkou Ubp a protónovým číslom 125.
Predpokladá sa, že jeho elektrónová konfigurácia je [Og] 8s2 5g5.
Unbiseptium

Unbiseptium je dočasný názov zatiaľ neobjaveného chemického prvku s chemickou značkou Ubs a protónovým číslom 127.
Predpokladá sa, že jeho elektrónová konfigurácia je [Og] 8s2 5g7.
Unbioctium

Unbioctium je dočasný názov zatiaľ neobjaveného chemického prvku s chemickou značkou Ubo a protónovým číslom 128. 
Predpokladá sa, že jeho elektrónová konfigurácia je [Og] 8s2 5g8.
Unbiennium

Unbiennium je dočasný názov zatiaľ neobjaveného chemického prvku s chemickou značkou Ube a protónovým číslom 129.
Predpokladá sa, že jeho elektrónová konfigurácia je [Og] 8s2 5g9.
Untrinilium

Untrinilium je dočasný názov zatiaľ neobjaveného chemického prvku s chemickou značkou Utn a protónovým číslom 130.
Predpokladá sa, že jeho elektrónová konfigurácia je [Uuo] 5g10 6d10 7p6 8s2 .
Kuluduffusi

'Kuluduffusi' () je jedným z obývaných ostrovov na atole Há Dálu na Maldivách, a hlavným mestom Atolu Há Alif. Počet obyvateľov je 7 841 (jún 2006), dĺžka ostrova 2 500 m, šírka 800 m. Vzdialenosť od hlavného mesta Male je 274,15 km.
Je najväčší a najľudnatejší ostrov v severnej časti Maldív. Častou prácou je lov žralokov a práca na nákladných lodiach. Ostrov bol postihnutý veľkými búrkami, a dažďami v rokoch 1812, 1219 a 1921.
Zvláštnosťou ostrova je tanec Kadhaa Maali (alebo Kadhaamaali), ľudový tanec, ktorý vznikol pred niekoľkými storočiami len na Kuluduffusi na južnom atole "Thiladhunmathi" (anglický prepis názvu). Ako sprievodné nástroje sa používajú medenné taniere a paličky. Vidieť Kadhaamaali je možné len na festivaloch.
Untriunium

Untriunium je dočasný názov zatiaľ neobjaveného chemického prvku s chemickou značkou Utu a protónovým číslom 131.
Predpokladá sa, že jeho elektrónová konfigurácia je [Uuo] 5g11 6d10 7p6 8s2 .
Nachádza sa v bloku g rozšírenej periodickej tabuľky a patrí medzi superaktinoidy. Jeho atómová hmotnosť je 348 pri 217 neutrónoch v jadre.
Superaktinoid

Superaktinoidy sú zatiaľ neobjavené chemické prvky s protónovým číslom 123 (unbitrium) do 153 (unpenttrium) so zaplnenými energetickými hladinami 5g a 6f. Nasledujú pod transaktinoidmi a v rozšírenej periodickej tabuľke sú pod nimi. Teoretickú existenciu tejto série predpovedal Glenn T. Seaborg, nositeľ Nobelovej ceny za chémiu za rok 1951.
Transaktinoid

Transaktinoidy sú chemické prvky s protónovým číslom väčším ako aktinoidy, z ktorých je najťažší lawrencium (103). Niekedy sa nazývajú aj superťažké prvky.
Všetky transaktinoidy sú transurány, teda majú väčšie protónové číslo ako urán (92), čo je aktinoid.
Untribium

Untribium je dočasný názov zatiaľ neobjaveného chemického prvku s chemickou značkou Utb a protónovým číslom 132.
Predpokladá sa, že jeho elektrónová konfigurácia je [Uuo] 5g12 6d10 7p6 8s2 .
Nachádza sa v bloku g rozšírenej periodickej tabuľky a patrí medzi superaktinoidy. Jeho relatívna atómová hmotnosť je 350 pri 218 neutrónoch v jadre.
Elektrónový obal sa skladá z 8 energetických hladín, z toho 4 vnútorné a 4 vonkajšie, pričom zo 132 orbitálov je 60 vnútorných a 72 vonkajších.
Elektrónový obal

Elektrónový obal je skupina atómových orbitálov s rovnakou hodnotou hlavného kvantového čísla "n". Elektrónové obaly sú zložené z viacerých vrstiev, ktoré obsahujú dva alebo viac orbitálov s rovnakým uhlovým momentom kvantového čísla 1. Elektrónový obal tvorí elektrónovú konfiguráciu atómu.
Untritrium

Untritrium je dočasný názov zatiaľ neobjaveného chemického prvku s chemickou značkou Utt a protónovým číslom 133.
Predpokladá sa, že jeho elektrónová konfigurácia je [Uuo] 5g13 6d10 7p6 8s2 .
Nachádza sa v bloku g rozšírenej periodickej tabuľky a patrí medzi superaktinoidy. Jeho relatívna atómová hmotnosť je 354 pri 221 neutrónoch v jadre.
Elektrónový obal sa skladá z 8 energetických hladín, z toho 4 vnútorné a 4 vonkajšie, pričom zo 133 elektrónových orbitálov je 60 vnútorných a 73 vonkajších.
Untriquadium

Untriquadium je dočasný názov zatiaľ neobjaveného chemického prvku s chemickou značkou Utq a protónovým číslom 134.
Predpokladá sa, že jeho elektrónová konfigurácia je [Uuo] 5g14 6d10 7p6 8s2 .
Nachádza sa v bloku g rozšírenej periodickej tabuľky a patrí medzi superaktinoidy. Jeho relatívna atómová hmotnosť je 356 pri 222 neutrónoch v jadre.
Elektrónový obal sa skladá z 8 energetických hladín, z toho 4 vnútorné a 4 vonkajšie, pričom zo 133 elektrónových orbitálov je 60 vnútorných a 74 vonkajších.
Untripentium

Untripentium je dočasný názov zatiaľ neobjaveného chemického prvku s chemickou značkou Utp a protónovým číslom 135.
Predpokladá sa, že jeho elektrónová konfigurácia je [Uuo] 5g15 6d10 7p6 8s2 .
Nachádza sa v bloku g rozšírenej periodickej tabuľky a patrí medzi superaktinoidy. Jeho relatívna atómová hmotnosť je 358 pri 223 neutrónoch v jadre.
Elektrónový obal sa skladá z 8 energetických hladín, z toho 4 vnútorné a 4 vonkajšie, pričom zo 133 elektrónových orbitálov je 60 vnútorných a 75 vonkajších.
Atómový orbitál

Atómový orbitál alebo často len orbitál (iné názvy: orbita, staršie orbit, atómový orbit(ál)/atómová orbita) je priestor, v ktorom sa vyskytuje elektrón v atóme. Podľa súčasných poznatkov možnosť výskytu elektrónu v danom priestore nemožno vypočítať s ľubovoľne vysokou presnosťou. Elektrónový orbitál predstavuje určitý kvantový stav individuálneho elektrónu v elektrónovom oblaku okolo jadra atómu.
Tento pojem nie je možné vysvetliť pomocou klasickej predstavy o štruktúre atómu, kedy okolo atómového jadra obiehajú elektróny podobne ako planéty okolo Slnka. Elektrón ako elementárna častica vykazuje vlastnosti, ktoré zodpovedajú časticiam aj vlneniu. V dôsledku Heisenbergovho princípu neurčitosti nie je možné presne stanoviť polohu elektrónu v atóme v danom časovom okamihu, preto je potrebné na opis použiť pravdepodobnosť. Atómový orbitál je opísaný vlnovou funkciou elektrónu v elektrickom poli kladne nabitého jadra, ktorá je riešením Schrödingerovej rovnice. Orbitál ohraničuje oblasť, kde je najvyššia pravdepodobnosť výskytu daného elektrónu.
Označovanie orbitálov.
Orbitály sa označujú podľa všeobecného vzorca
kde X zodpovedá energii orbitálu (hlavné kvantové číslo elektrónu "n"). Typ orbitálu sa značí malým písmenom a popisuje tvar orbitálu, zodpovedá momentu hybnosti (vedľajšiemu kvantovému číslu "l") a y je počet elektrónov v orbitáli-každý orbitál má 2 elektróny, pričom sa tieto elektróny líšia svojim spinom. Orbitál "s" nie je degenerovaný, preto obsahuje 2 elektróny (s2), orbital "p" je 3x degenerovaný, a preto obsahuje 3x2 = 6 elektronov (p6), orbitál "d" je 5x degenerovaný a obsahuje 5x2 = 10 elektrónov (d10) a nakoniec orbitál "f" je 7x degenerovaný a obsahuje 7x2 = 14 elektrónov (f14). Napr. jediný obsadený orbitál atómu hélia v základnom stave sa označuje 1"s"² – obsahuje 2 elektróny na najnižšej energetickej úrovni ("n"=1) a ich moment hybnosti je "l"=0. Hypoteticky existujú i ďalšie typy orbitálov než sú s, p, d, f.
Tabuľka orbitálov.
Táto tabuľka ukazuje všetky orbitálové konfigurácie pre vodík a vodíku podobné atómy až po 7s.
Molekulový orbitál

Molekulový orbitál je grafické vyjadrenie priestorovej komponenty vlnovej funkcie elektrónu.
Teoretická chémia sa snaží mnohými metódami charakterizovať molekulové orbitály. Molekulový orbitál opisuje správanie jedného elektrónu v magnetickom poli generovanom atómovými jadrami a priemernou distribúciou ďalších elektrónov.
Vlnová funkcia

Vlnová funkcia je v matematike a fyzike riešenie ľubovoľnej vlnovej rovnice, ktorá je obyčajne parciálna diferenciálna rovnica prvého alebo druhého rádu. S vlnovými rovnicami je možné sa stretnúť v klasickej fyzike, napríklad v teórii elektromagnetického poľa, ako aj v modernej fyzike.
Najčastejšie je možné sa s týmto pojmom stretnúť v kvantovej mechanike, kde sa používa na matematický opis stavu fyzikálneho systému. Je riešením kvantovej pohybovej rovnice, ktorou môže byť napríklad Schrödingerova
alebo Diracova rovnica a je z nej možné vypočítať výsledky meraní vykonaných na systéme. Na rozdiel od klasickej fyziky, kde sa predpokladá aspoň principiálna možnosť jednoznačnej predpovede merania ľubovoľnej veličiny, v kvantovej mechanike je možné z vlnovej funkcie určiť iba pravdepodobnosť, s akou je možné zmerať určitú hodnotu fyzikálnej veličiny.
Ak je fyzikálny systém opísaný lineárnou vlnovou funkciou, platí pre neho princíp superpozície, ktorý je veľmi dôležitý predovšetkým na opis šírenia elektromagnetického žiarenia v kvantovej mechanike. Ak sú dve rôzne vlnové funkcie riešením rovnakej vlnovej rovnice, tak podľa tohto princípu je riešením tejto vlnovej rovnice aj súčet týchto vlnových funkcií a všeobecne aj ich akákoľvek lineárna kombinácia. Princíp superpozície vlnových funkcií zohráva dôležitú úlohu pri vysvetlení a pochopení javu interferencie.
Vlnová rovnica

Vlnová rovnica je príkladom parciálnej diferenciálnej rovnice hyperbolického typu. Ako vlnová rovnica sa označuje rovnica, ktorú je možné vyjadriť v tvare:
Vlnová rovnica býva obyčajne zapisovaná s použitím Laplaceovho operátora v ekvivalentnom tvare:
Pod pojmom vlnová rovnica je obvykle myslená homogénna rovnica. Vo všeobecnejšom tvare má vlnová rovnica nehomogénne vyjadrenie
Glenn Theodore Seaborg

Glenn Theodore Seaborg (* 19. apríl 1912, Ishpeming, Michigan, USA – † 25. február 1999, Lafayette, Kalifornia) bol americký jadrový chemik.
Za objavy transuránov získal spolu s Edwinom Mattisonom McMillanom v roku 1951 Nobelovu cenu, (bol objaviteľom všetkých transuránov až do čísla 102). V otázkach vedy a výchovy radil deviatim prezidentom USA.
Je po ňom pomenovaný chemický prvok s protónovým číslom 106, seaborgium.
Szemerédiho veta

Szemerédiho veta hovorí, že každá podmnožina prirodzených čísel s kladnou hornou asymptotickou hustotou obsahuje konečné aritmetické postupnosti ľubovoľnej dĺžky. Szemerédiho veta zovšeobecňuje van der Waerdenovu vetu.
História.
Tvrdenie Szemerédiho vety navrhol ako zaujímavú hypotézu Paul Erdős a Paul Turán v roku 1936.
História postupného dokazovania Szemerédiho vety sa odvíja od maximálnej dĺžky formula_1 konečných aritmetických podpostupností, ktoré predchodcovia Szemerédiho vety v podmnožine prirodzených čísel garantovali.
Erdősova-Turánova hypotéza

Erdősova-Turánova hypotéza je nevyriešená hypotéza z oblasti aditívnej teórie čisel, ktorá zovšeobecnuje Szemerédiho vetu. Podla tejto hypotézy, každá podmnožina prirodzených čisel formula_1 taká, že suma obrátených hodnôt jej prvkov diverguje
obsahuje konečné aritmetické postupnosti ľubovoľnej dĺžky.
Greenova-Taova veta

Greenova-Taova veta je veta z oblasti aditívnej teórie čísel, podľa ktorej množina prvočísel obsahuje konečné aritmetické postupnosti ľubovolnej dĺžky. Inak povedané, pre každé prirodzené číslo formula_1 existuje formula_1-prvková aritmetická postupnosť pozostávajúca výhradne z prvočísel. Greenova-Taova veta je špeciálnym prípadom Erdősovej-Turánovej hypotézy.
Zaujímavosti.
Greenova-Taova veta je príkladom existenčného tvrdenia. Veta iba garantuje existenciu podpostupnosti určitej dĺžky, nehovorí však nič o tom, ako táto postupnosť vyzerá. Nájsť príklad dostatočne dlhej aritmetickej postupnosti v prvočíslach nie je jednoduchá úloha. Ku dňu 18.1.2007 je najdlhšou známou aritmetickou postupnoťou v prvočíslach 24-prvková postupnosť
formula_8
Veľký Manín

Veľký Manín () je najvyšší vrch Súľovských vrchov. Leží približne východne od Považskej Bystrice, na území CHKO Strážovské vrchy.
Poloha.
Nachádza sa na západnom okraji centrálnej časti Súľovských vrchov, v geomorfologickom podcelku Manínska vrchovina a jej časti Maníny. Leží asi 4 km východne od Považskej Bystrice, nad jej mestskou časťou Podmanín a Považská Teplá. Patrí do Trenčianskeho kraja a okresu Považská Bystrica a zasahuje tiež do katastrálneho územia okresného mesta. Severné svahy masívu prudko klesajú do Manínskej tiesňavy, oddeľujúcej Veľký a nižší, geologicky a morfologicky príbuzný Malý Manín. Oblasť odvodňujú prítoky Váhu.
Výhľad.
Veľký Manín je pomerne husto zalesnený, vápencové bralá vystupujú vo východnej časti masívu. Na vrchol nevedie ani značený chodník a prístup je tak možný len lesným chodníkom. Dominantný vrch, viditeľný zo širokého okolia tak poskytuje len obmedzené výhľady z menších nezarastených častí. Okrem susedných vrchov možno vďaka nadmorskej výške pozorovať najmä Malú Fatru a Strážovské vrchy.
Horst Matthai Quelle

Horst Matthai Quelle, (* 30. január 1912, Hannover, Nemecko – † 27. december 1999, Tijuana) bol nemecký filozof, ktorý emigroval v polovici 30-tych rokov do Mexika.
Vyšiel z Hegela, patril k hegelovskej ľavici. Niekedy ho považujú za solipsistu.
John Paul Jones

John Baldwin (*3. január 1946, Sidcup, Kent, Anglicko) známy pod pseudonymom John Paul Jones, je anglický hudobník, ktorý pôsobil ako klávesista a basgitarista v kapele Led Zeppelin. 
Do kapely prišiel ako štvrtý a posledný člen, no pôsobil v nej od jej vzniku až do jej rozpustenia po smrti Johna Bonhama v roku 1980. 
Jones bol všestranný, vynikajúci štúdiový hudobník, bassgitarista, hráč na klávesové nástroje a aranžér hral tiež na gitaru, mandolínu, koto, ukulele, violončelo, alebo zobcovú flautu. Je tak rešpektovaným hudobníkom, ako aj producentom a je považovaný za jedného z najvplyvnejších basgitaristov rockovej hudby. 
Diskografia.
Sólové projekty.
Prvou Jonesovou sólovou nahrávkou bol singel „Baja“/ „A Foggy Day in Vietnam“ z apríla 1964.
Banca Intesa

Banca Intesa S.p.A. je veľká talianska banka založená v roku 1823, s názvom Intesa od roku 1998 s centrálou v Miláne. Zamierava sa na komerčné bankovníctvo, investičné bankovníctvo, súkromné bankovníctvo a investičný management. Banca Intesa má vyše 5 800 000 zákazníkov a 2 100 pobočiek.
Banka vznikla fúziou Banca Cattolica del Veneto s Milánskou sporiteľňou Cassa di Risparmio delle Provincie Lombarde.
Banca Cattolica del Veneto bola dcérska spoločnosť Vatikánskej banky a bola nasledovníkom Banky Ambrosiano, známej škandálom s prepojením Vatikánskej banky s talianskou mafiou v sedemdesiatych rokoch. Šéf banky Ambrosiano Roberto Calvi, ktorý mal veľmi dobré kontakty na mafiu, spravoval pre Vatikán balíky akcií veľkých spoločností v Miláne i celom Taliansku a získal tak Vatikánu podiely na významnej časti talianskeho hospodárstva. Koncom sedemdesiatych rokov začínali obchody Vatikánskej banky silne škodiť dobrej povesti katolíckej Cirkvi, keďže talianska verejnosť sa dozvedela, že Vatikán vlastní podiely napr. aj na spoločnosti, vyrábajúcej antikoncepčné tabletky. Pápež preto dal pokyn na ukončenie investičnej činnosti v Taliansku. Obrovské finančné prostriedky boli následne nelegálnymi devízovými operáciami vyvezené do USA, kde boli znovu investované na kapitálových trhoch za pomoci mafie v Chicagu. Tento obrovský nelegálny transfer devíz spôsobil masívnu devalváciu talianskej líry a priviedol taliansku ekonomiku na pokraj kolapsu.
Proti šéfovi Vatikánskej banky bolo vznesené obvinenie, ale nebolo možné ho zatknúť, lebo Vatikán nemá uzavretú zmluvu na vydávanie trestne stíhaných osob. Šéf banky Ambrosiano Roberto Calvi a jeho asistentka tragicky zahynuli za nevyjasnených okolností – Calviho našli obeseného a asistentka vypadla z okna v Miláne. 
Banca Cattolica del Veneto vystupovala istý čas pod názvom Banco Ambrosiano Veneto, nazývaná tiež Banco Ambroveneto.
V roku 1998 sa Banca Cattolica del Veneto rozvinula do novej veľkej banky Banca Intesa.
Banca Intesa sprivatizovala s podporou niektorých slovenských politikov slovenskú VÚB.
Odkazy.
Banca Intesa
In Your Honor

In Your Honor je v poradí piaty štúdiový album skupiny Foo Fighters. Bol vydaný v roku 2005 ako dvojalbum. Dve časti znamenajú rozdelenie albumu na rockovú časť a akustickú časť. Podľa lídra skupiny Dava Grohla je toto najlepší album Foo Fighters vôbec.
Na albume hosťuje aj viacero známych hudobníkov, napríklad multiinštrumentalista John Paul Jones, populárna speváčka Norah Jones, či Josh Homme zo skupiny Queens of the Stone Age.
Zoznam skladieb.
Všetky skladby napísali Foo Fighters (Dave Grohl, Nate Mendel, Chris Shiflett a Taylor Hawkins) okrem uvedených.
Nate Mendel

Nathan Gregor Mendel (* 2. december 1968, Richland, Washington) je americký rockový basgitarista, známy hlavne zo svojho pôsobenia v kapelách Sunny Day Real Estate a Foo Fighters.
V januári 2000 zorganizoval dobročinný koncert v Los Angeles týkajúci sa AIDS. Hral vo filme "Our Burden Is Light" z roku 2005, k tomuto filmu tiež zložil hudbu.
Zoznam panovníkov Kráľovstva oboch Sicílií

Kráľovstvo oboch Sicílií () bolo kráľovstvo na Sicílii a v južnom Taliansku, ktoré existovalo v rokoch 1130 – 1282 a 1816 – 1861. Kráľovstvo prvýkrát utvorili Normani. V roku 1282 sa rozpadlo na Neapolské kráľovstvo a Sicílske kráľovstvo. Obnovené Kráľovstvo dvoch Sicílií existovalo ešte v rokoch 1816 – 1861.
Sicílski grófi (1071 – 1130).
V roku 1059 pápež Mikuláš II. pridelil Sicíliu vojvodovi Robertovi Guiscardovi, ktorý ju ako grófstvo prenechal svojmu bratovi Rogerovi.
Králi oboch Sicílií.
Roger II. prijal v roku 1130 od protipápeža Ankléta II. kráľovský titul, ktorý v roku 1139 uznal aj pápež Inocent II. Sicílske kráľovstvo sa odvtedy nerozkladalo len na ostrove Sicília, ale pokrývalo aj južnú tretinu Apeninského polostrova, onedlho si pripojilo aj Maltu a Mahdiu.
Hautevillská dynastia (1130 – 1198).
Konstancia sa vydala za rímskonemeckého cisára Henricha VI., ktorý si už predtým nárokoval na Sicílsky trón, na ktorý sa dostal až po sobáši s Konstanciou.
Hohenstaufská dynastia (1194 – 1266).
V roku 1282 bolo Kráľovstvo oboch Sicílií rozdelené na Sicílske kráľovstvo (nazývané aj "Trinakria") a pevninskú oblasť, Neapolské kráľovstvo, ktoré malo centrum v Neapolsku. Tieto dve kráľovstvá boli opätovne zjednotené až v roku 1816.
Králi Kráľovstva oboch Sicílií – Bourbonovská dynastia (1816 – 1861).
V roku 1861 sa Kráľovstvo oboch Sicílii stalo súčasťou novovzniknutého Talianskeho kráľovstva.
Muhammad ’Attá as-Sajjid

Muhammad ’Attá as-Sajjid, ‎ (* 1. september 1968, Kafr aš-Šajch, Egypt - † 11. september 2001, New York) bol podľa FBI vodca skupiny teroristov, ktorí zaútočili na World Trade Center 11. septembra 2001 prvým lietadlom - American Airlines let č.11. Študoval v Nemecku a v Spojených štátoch. Stal sa silným veriacim militantného islamu.
Celým menom Muhammad Muhammad al-Amír ’Awad as-Sajjid ’Attá (), uvádza sa aj ako "Mohammed Atta", "Mehan Attá", "Muhammad al-Amir", "Muhammad al-Sajjid", "Muhammad Muhammad al-Amir Awag as-Sajjid Attá" a pod.
Číselná predpona

Číselná predpona, nazývaná aj číselný prefix alebo numerický prefix, je predpona označujúca množstvo objektu alebo vyjadrujúca viackrát prítomnú vlastnosť. Vyjadruje teda číslo, ktoré je násobkom objektu s predponou. Príkladom číselnej predpony v slove „kilobajt“ je predpona kilo-, ktorá znamená tisíc a označuje, že jeden kilobajt odpovedá tisíc bajtom. Číselné predpony sú obvykle odvodené zo slov pre čísla z rôznych jazykov – najviac sa používa gréčtina a latinčina.
Číselné predpony neoznačujú len celé čísla. Niektoré z prefixov SI označujú záporné mocniny čísla 10, teda delenie násobkom čísla 10 (desatiny, stotiny a pod.) a nie násobenie ním. Niektoré používané číselné predpony označujú jednoduché zlomky, napríklad polovicu či štvrtinu.
Slová obsahujúce číselné predpony sa obvykle píšu bez pomlčky. Slová obsahujúce technické číselné predpony sú vždy bez pomlčky. Pôvodný jazyk číselnej predpony nemusí súvisieť s pôvodným jazykom slova, ktoré prefixuje. Niektoré slová obsahujúce číselné predpony sú hybridné slová.
Pôvody slov.
Predpony sú typicky odvodené z latinčiny alebo gréčtiny. V mnohých jazykoch sa vyskytujú rovnaké číselné predpony z dôvodu spoločného dedičstva gréckych a latinských koreňov v románskych jazykoch, importu väčšiny odvodených slov do nerománskych jazykov (ako napríklad do angličtiny cez francúzštinu) a preberania názvov mincí z 19. a 20. storočia do mnohých jazykov.
Niektoré technické číselné predpony nie sú odvodené zo slov pre čísla, napríklad predpona "mega-" (tisíc-) nie je odvodené z číselného slova. Podobne sú niektoré odvodené len zo slov pre čísla, pretože sú slovnými hračkami. Napríklad "peta-" je slovná hračka pre "penta-". 
V niektorých triedach systematických názvov je niekoľko ďalších výnimiek z pravidla pre použitie číselných predpôn odvodených z gréčtiny. Názvoslovie organickej chémie IUPAC napríklad používa číselné predpony odvodené z gréčtiny, s výnimkou predpony pre 9 (ako bolo spomenuté) a predpôn od 1 do 4 (namiesto ktorých sa používajú predpony met-, et-, prop- a but-), ktoré nie sú odvodené zo slov pre čísla. Tieto predpony zaviedla IUPAC ako odvodené z už existujúcich názvov niektorých zlúčenín, s cieľom zachovať ich v novom systéme: metán (cez metyl, čo pochádza z gréckeho slova pre víno), etán (z etyl, slova vymysleného von Liebigom v roku 1834), propán (z proprionik, čo je odvodené z "pro-" a gréckeho slova pre tuk) a bután (z butyl, čo je odvodené z butyrik, čo je odvodené z latinského slova pre maslo).
Použitie.
Numerické prefixy sa vyskytujú v 5 súvislostiach:
Tabuľka netechnických číselných predpôn.
V tabuľke nižšie sú uvedené aj technické numerické prefixy používané v systematických názvoch. Pre tabuľky iných technických číselných predpisov pozri pod predpony SI a binárny prefix.
UniCredit

UniCredit SpA je európska banka so sídlom v talianskom Miláne. Banka má vyše 28 000 000 zákazníkov a operuje v 19 krajinách. Jadro ich operácií je v Taliansku, Rakúsku a južnom Nemecku. Založená bola už v roku 1473 ako "Rolo Banca", v 90. rokoch sa stala jednou z najväčších bankových inštitúcií v Taliansku. Poskytuje finančné služby a zamestnáva okolo 140 000 zamestnancov. Je známa aj ako UniCredit Group alebo ako UniCredito.
V roku 2005 sa stala väčšinovým vlastníkom nemeckej HypoVereinsbank (HVB)
História.
Banka UniCredit vznikla fúziou dvoch bánk a to HVB Bank Slovakia a.s. a UniBanky v roku 2007. Od roku 2013 pôsobí banka na Slovensku aj v Česku pod rovnakým názvom UniCredit Bank Czech Republic and Slovakia, a. s.. UniCredit Bank patrí na Slovensku k najväčším bankám a jej pobočky sa nachádzajú v každom regióne.
Predstavenstvo.
Na čele banky je predseda predstavenstva Jakub Dusílek, v sedemčlennom predstavenstve sú aj traja taliani z materskej spoločnosti Marco Iannaccone, Massimo Francese a Stefano Gison.
Oblasť pôsobenia.
Banka sa orientuje na firmy a fyzické osoby. Hlavnou činnosťou je oblasť Corporat finance - projektové, štruktúrované a syndikované financovanie, akvizičné financovanie a financovanie komerčných nehnuteľností.
Nemecký spolok

Nemecký spolok (zastarano "Nemecký Bund") bol politický zväzok nemeckých štátov (najmä Rakúska [vrátane Česka], Pruska, Bavorska, Württemburska, Hannoverska a Saska) v rokoch 1815 - 1866. V roku 1815 sa rozkladal na 630 100 km2 a mal 29,1 milióna obyvateľov (v roku 1865 47,7 milióna).
Bol vytvorený 8. júna 1815 na viedenskom kongrese ako „náhrada“ za rímskonemeckú ríšu, ktorá zanikla v roku 1806.
Pôvodne doň patrilo 38 štátov (z toho 34 kniežatstiev a 4 slobodné mestá). V Prusku a Rakúsku patrili do Nemeckého spolku len tie územia, ktoré aj predtým patrili do rímskonemeckej ríše. V roku 1863 sa v dôsledku kúp alebo dedení medzi štátmi počet štátov v spolku znížil na 35. 
Po kríze v rokoch 1848 – 1849 bol obnovený Rakúskom v roku 1850, ktoré malo stále predsedníctvo. Zanikol v roku 1866 po rakúsko-pruskej vojne.
Jeho snem zasadal vo Frankfurte nad Mohanom.
Dusičnan strieborný

Dusičnan strieborný je rozpustná chemická zlúčenina s chemickým vzorcom AgNO3. Zlúčenina sa používa ako východisková látka na prípravu iných zlúčenín striebra. Pri styku s pokožkou na nej zanecháva biele škvrny, ktoré zhruba za hodinu stmavnú kvôli reakcii vyredukovaného striebra so sírou za vzniku sulfidu strieborného.
Využitie.
Využíva sa v analytickej chémii pri argentometrii.
Zálesie (Amerika)

Zálesie () je geografické označenie pôvodne hustých pralesov, obývaných len Indiánmi, medzi Atlantickým oceánom cez Allegheny ďalej na západ (po koniec v danom čase na západe už aj belochmi osídlených oblastí), neskôr označenie už len najvzdialenejších belochmi normálne neobývaných oblasti USA. Belošskí obyvatelia Zálesia, spravidla ťažko žijúci roľníci, sa nazývajú zálesáci (backwoodsmen) alebo pioneers alebo squatters. Pojem zálesáci sa vyskytuje napríklad v dielach Coopera a Karla Maya.
Text z 19. storočia charakterizuje zálesákov (backwoodsmen) takto: "Pod zálesákom (backwoodsman) rozumie Američan osobu, ktorá sa usadila v blízkosti indiánskej hranice a venuje sa najmä roľníctvu a chovu dobytka, vykonáva však aj pioniersku prácu a usilovne sa venuje lovu. Obýva so svojou rodinou zrub, ktorý obyčajne postaví na čistinke v lese alebo na mieste, kde prales pomaly prechádza v prériu. Ak hustota populácie časom narastie a všetko naznačuje tomu, že sa daná oblasť čoskoro stane súčasťou štátneho zväzku, čo najrýchlešie predá svoj pozemok a odoberie sa ďalej na západ. Veľká časť zálesákov sa narodila na východe Únie alebo v Európe, zatiaľčo ostatní zálesáci uzreli svetlo sveta v štátoch Západu alebo divočiny. Škóti, Angličania, Kanaďania, Nemci a Francúzi tvoria väčšinu obyvateľstva ďalekého Západu, zatiaľ čo všetky ostatné národy sú len slabo zastúpené."
Zálesák

Zálesák môže byť:
Antonio Canova

Antonio Canova (* 1. november 1757, Possagno pri meste Bassano – † 13. október 1822, Benátky) bol taliansky sochár, hlavný predstaviteľ talianskeho klasicizmu.
Život.
Po vyučení u Torrettiho sa Canova roku 1775 osamostatnil. Jeho diela, ako napríklad Orfeus a Eurydika z roku 1776 (dnes v Museo Correr) vznikli na objednávku benátskych patricijov. 
Roku 1779 odišiel Canovas do Ríma, kde bol hosťom benátskeho veľvyslanca. Tam tvoril diela s prevažne antickými a mytologickými témami. Po obsadení Ríma francúzskou armádou v roku 1798, odišiel späť do Benátok. Od roku 1802 bol vrchným kustódom umeleckých zbierok Cirkevného štátu. 
Jeho zákazníkmi a patrónmi boli príslušníci rodiny Bonaparte, neskorším významným klientom a ochrancom VI. vojvoda z Bedfodu. 
Nahota bola v dielach Canovas, umelca výrazne ovplyvneného gréckou plastikou, úplne bežná. Keď sa však jeho modelom stala Paulina Borghese, najmladšia sestra Napoleona Bonaparte, vtedy už cisára Napoleona I., a pózovala mu celkom nahá, vyvolala táto udalosť spoločenský škandál.
Zálesie (Rusko)

Zálesie () je geografický názov územia zodpovedajúceho územiu Vladimírsko-suzdaľského kniežatstva a Muromsko-riazaňského kniežatstva v čase existencie Kyjevskej Rusi. V čase Kyjevskej Rusi sa pod týmto termínom chápalo všetko územie, čo je „za lesom“ z pohľadu Kyjevskej Rusi. Od 13. storočia bol pojem začlenený do pojmu Rus.
Dnes je na tomto území sever a západ Vladimirskej oblasti, severovýchod Moskovskej oblasti a juh Jaroslavlianskej oblasti.
Angela Gossowová

Angela Nathalie Gossowová (* 5. november 1975, Kolín nad Rýnom, Západné Nemecko) je death-metalová speváčka z Kolína nad Rýnom. V súčasnosti je manažérkou kapely Arch Enemy. Do roku 2014 bola speváčkou tejto kapely. Na jej poste ju nahradila Alissa White-Gluz. Pred Arch Enemy vystupovala so skupinami Asmodina a Mistress. Je jednou z mála death-metalových speváčok. Najväčší vplyv mali na ňu Jeff Walker, David Vincent, Chuck Billy, John Tardy a Chuck Schuldiner. Je vegetariánka.
Kariéra.
Angela sa pripojila k Arch Enemy v novembri 2000, po odchode bývalého speváka menom Johan Liiva. Toho času urobila pre jeden nemecký webzine rozhovor s Michaelom Amottom. Počas rozhovoru mu Angela dala demo, ktoré označila ako nekvalitnú video nahrávku vystúpenia v klube. Keď sa kapela zbavila Liivu, pozvali si ju na konkurz. Amott hovorí, že ostatní účastníci nemali proti nej šancu.
Anjouovci

Anjouovci [slovenská výslovnosť: anžuovci, staršie aj: anžúovci] (iné názvy: (z) Anjou, zriedkavo: "Anžuovci", "Anjuovci") môže byť:
Anjou (provincia)

Anjou [a(n)žu] bola bývalá provincia v severnom Francúzsku pri Bretónsku. Rozloha asi , počet obyvateľov 400 000. Nachádzala sa v dnešnom departemente Maine-et-Loire a v časti departementov Indre-et-Loire, Mayenne, Sarthe a Deux-Sèvres. Hlavné mesto bolo Angers.
Maine (rozlišovacia stránka)

Maine (zo starofr. "Maienne" = "rieka stredu") môže byť:
Kapetovsko-anjouovská dynastia (staršia vetva)

Staršia vetva (kapetovsko-)anjouovskej dynastie (iné názvy: Anjouovci, kapetovsko-anjouovská dynastia, Kapetovci-Anjouovci), na Slovensku najčastejšie označovaná ako Anjouovci, bola vedľajšia vetva rodu Kapetovcov založená Karolom, mladším bratom francúzskeho kráľa Ľudovíta IX. Vládla od roku 1245 v Provensalsku, od roku 1246 v Anjou, od roku 1266 v Neapolsku a na Sicílii, od roku 1308 v Uhorsku a od roku 1370 v Poľsku. 
V roku 1246 bol Karol vymenovaný za grófa z Anjou (odtiaľ názov Anjouovci). V roku 1266 bol Karol korunovaný za kráľa Neapolska a Sicílie, keď zvrhol posledného kráľa Conradina z rodu Hohenstaufovci. V roku 1282 síce stratil titul sicílskeho kráľa, ale ako neapolský kráľ sa udržal na tróne naďalej. Jeho následníci vládli Neapolu až do roku 1435.
Dynastia Kapet-Anjouovcov zahŕňala aj vetvy uhorských Anjouovcov (vládli Uhorsku v rokoch 13081385, 13861395), poľských Anjouovcov (13701399), tarentských Anjouovcov (boli titulárnymi vládcami Latinského cisárstva) a dračských Anjouovcov (vládli Neapolu v rokoch 13821435 a Uhorsku v rokoch 13851386).
Dynastia vymrela po meči Ladislavom Neapolským v roku 1414, úplne vymrela jeho sestrou Janou II. v roku 1435.
Vďaka rôznym dynastickým sobášom detí Karola I. jeho krv dnes koluje vo viac ako v stovkách potomkov dnešných kráľovských rodoch.
O mladšej vetve pozri Valoisovsko-anjouovská dynastia
Valoisovsko-anjouovská dynastia

Valoisovsko-anjouovská dynastia (iné názvy: mladšia vetva (kapetovsko-)anjouovskej dynastie, Valoisovci-Anjouovci) bola vedľajšia vetva rodu Kapetovcov založená v roku 1350, keď francúzsky kráľ Ján II. z Valois (vetva dynastie Kapetovcov), ktorého stará mama bola princeznou zo staršej dynastie Anjouovcov (najstaršia sestra neapolského kráľa Karola II.), daroval grófstvo (neskôr vojvodstvo) Anjou svojmu druhému synovi Ľudovítovi.
O niekoľko desaťročí neapolská kráľovná Jana I. (staršia dynastia Anjouovcov) zostala bezdetná a hoci existovali dediči zo staršej dynastie Anjouovcov (napríklad dračskí Anjouovci), rozhodla sa označiť Ľudovíta za svojho právoplatného dediča. Ale po období bojov s Aragóncami v južnom Taliansku začali o nadvládu v Neapolsku súperiť dva anjouovské rody. Dračská línia bola spočiatku úspešná pri nadvláde v Neapolsku, valoiskí Anjouovci zase ovládli Provensalsko a naďalej súperili o trón pod vedením Ľudovíta II., ktorý bol avignonským protipápežom korunovaný za neapolského kráľa.
Keď dračskí Anjouovci v roku 1435 vymreli, dočasne sa uvoľnil trón pre Valoisovcov. Ich posledný kráľ René bol vyhnaný z Neapolska v roku 1442 Alfonzom V. Aragónskym. René zomrel v roku 1480 a Anjou sa vrátilo francúzskej korune. Smrťou Reného synovca Karola V. (v roku 1481), vojvodu z Maine, sa aj všetky zvyšné anjouovské dŕžavy (vrátane Provensalska) vrátili korune.
Anjouovské snahy o znovuzískanie Neapola pokračovali v lotrinskej dynastii, ktorá bola spríbuznená s Reného najstaršou dcérou, a vyvrcholili predovšetkým počas valoisko-habsburskej vojny (15511559), keď František, vojvoda z Guise, viedol neúspešnú výpravu proti Neapolsku.
Kapetovsko-anjouovská dynastia

Kapetovsko-anjouovská dynastia alebo Kapetovci-Anjouovci môže byť:
Berat (kraj)

Berat (alb.: "Qarku i Beratit") je kraj v Albánsku. Pozostáva z okresov Berat, Kuçovë, a Skrapar a jeho hlavné mesto je Berat.
Hraničí s krajmi:
Psychológia 19. storočia

Psychológia 19. storočia je súhrn psychologických smerov, škôl a učení v 19. storočí.
Applet

Applet je (relatívne) jednoduchá aplikácia, ktorá sa spúšťa z iného programu napr. webového prehliadača. Na rozdiel od programu nemôže applet bežať samostatne (na rozdiel od servletu). Musí byť spustený pomocou multimediálneho kontaineru poskytovaného hostiteľským programom, zvyčajne pomocou pluginu (na rozdiel od skriptu napísaného v skriptovacom jazyku ako je napr. JavaScript). Applet býva bezstavový a z bezpečnostných dôvodov disponuje len obmedzenými prístupovými právami (pri práci so súborovým systémom). 
Príklad využitia appletov.
Applet bývá často chápaný ako synonymum pre Java applet, ktorý bol jeho typickým predstaviteľom. Java applet, potomok triedy java.applet.Applet, už nie je podporovaný prehliadačmi. Iným príkladom appletov sú flash filmy (SWF) alebo applety pre Windows Media Player, pomocou ktorých sa napr. zobrazujú videosekvencie. Pomocou appletov vznikli najrôznejšie webové hry, demonštračné/simulačné/modelovacie aplikácie napr. vo fyzike alebo pluginy na špeciálne použitie, napríklad na zobrazovanie 3D objektov.
Sabrina Salerno

Sabrina Salerno (* 15. marec 1968, Janov, Taliansko) je populárna talianska speváčka, modelka, herečka a producentka.
Po tom, ako vyhrala súťaž krásy v jej regióne Liguria, venovala sa modelingu a v roku 1985 debutovala v televízii v jej šou "Premiatissima" na kanáli Canale 5. V tom istom roku vydala svoju prvú skladbu, "Sexy girl", ktorej producentom bol Claudio Cecchetto a ktorá sa stala letným hitom toho roku nielen v Taliansku, ale aj v niektorých iných európskych krajinách.
V roku 1987 nahrala svoj prvý album, "Sabrina", čo bola neskôr aj jej prezývka v 80. rokoch 20. storočia. Album obsahoval hity ako "Boys (Summertime Love)", "Hot Girl" a "All of me (Boy Oh Boy)", pričom producentom bol Stock Aitken &amp; Waterman.
O rok neskôr vydala druhý album, "Super Sabrina", čím sa neskôr stala európskym sex symbolom vďaka jej videoklipom ako "My chico" and "Like a yo yo", ktorých producentom bol Giorgio Moroder.
Euro disco

Euro disco je hudobný žáner, ktorý je zmesou štýlov a žánrov elektronickej tanečnej hudby, ktorá má pôvod v Európe na začiatku 80. rokov zavedením prvkov elektropopu a diska do nových hybridov ako Hi-NRG, Italo disco, Eurohouse, British pop a iné. Tento termín sa často píše ako Eurodisco a Euro-disco.
Začiatkom 90. rokov sa euro disco vyvinulo na eurodance.
Sabrina

Sabrina môže byť:
Bishopov prstenec

Bishopov prstenec je hnedočervený prstenec okolo Slnka na oblohe s vnútorným priemerom 10°, s vonkajším priemerom 22°. Vzniká ohybom svetla na prachových čiastočkách atmosféry Zeme.
Alexandr Iľjič Jegorov

Alexandr Iľjič Jegorov, rus. "Александр Ильич Егоров" (* 13. október 1883 – † 22. február 1939) bol významný veliteľ Červenej armády počas Ruskej občianskej vojny, jeden z prvých maršalov Sovietskeho zväzu.
Život.
Narodil sa v ruskej meštiackej rodine, absolvoval gymnázium v Samare a pechotné učilište v Kazani. V apríli 1905 sa stal dôstojníkom na Kaukaze ako veliteľ čaty. Od roku 1913 veliteľ roty na Ukrajine. Po vypuknutí 1. svetovej vojny bojoval na Juhozápadnom fronte v Haliči. Bol niekoľkokrát ranený. V júni 1916 bol menovaný za veliteľa výcvikového práporu, a v októbri 1916 pôsobil vo funkcii zástupcu veliteľa kurzu záložných dôstojníkov v Rige. Začiatkom roku 1917 bol menovaný zástupcom veliteľa 131. pešieho pluku v Pobaltí, kde vystúpil ako zástupca eserov (socialistov revolucionárov) a bol zvolený za predsedu vojenskej rady divízie. Od novembra 1917 už ako plukovník zastával funkciu člena vojenskej rady 1. armády. Potom bol členom všearmádneho zjazdu pre otázky demobilizácie. V januári 1918 sa stal členom bolševickej strany a od apríla zastával funkciu komisára Moskovského vojenského okruhu. V septembri 1918 bol menovaný veliteľom 9. armády, pričom zabránil rozpadu armády, a v decembri už velil 10. armáde, s ktorou sa mu podarilo zabrániť strate Caricinu (neskôr Stalingrad, teraz Volgograd). V apríli roku 1919 bol ťažko ranený, čo ho prinútilo podstúpiť rekonvalescenciu. Po doliečení sa v lete 1919 stal veliteľom 14. armády, a od novembra 1919 bol veliteľom Južného frontu, pričom jeho politickým komisárom sa stal Josif Vissarionovič Džugašvili (Stalin). Koncom roku 1919 zastavil postup vojsk bieleho generála Antona Denikina na Moskvu. V nasledujúcich mesiacoch sa mu podarilo obsadiť značnú časť Ukrajiny.
Počas Rusko-poľskej vojny s Juhozápadným frontom porazil poľské vojská pri Kyjeve a v postupe na Ľvov mu zabránila len porážka Tuchačevského a Buďonného, v dôsledku čoho bol donútený ustúpiť. Čiara jeho ústupu sa stala novou hranicou medzi Sovietskym zväzom a Poľskom.
Od novembra 1920 sa podieľal na potlačení národného odporu na Ukrajine (ako veliteľ Kyjevského okruhu). Od apríla bol veliteľom Petrohradského okruhu a vo februári sa stal veliteľom Kavkazskej armády, ktorá potláčala horalské povstanie. Od marca 1924 bol na čele Ukrajinského a Kaukazského veliteľstva vojsk. Od novembra pôsobil ako poradca v Číne. O rok a pol v máji 1926 bol náčelníkom správy vojenského priemyslu. V roku 1927 veliteľ Bieloruského okruhu. V apríli 1931 sa stal náčelníkom štábu Červenej armády, pričom v roku 1935 reorganizoval Generálny štáb.
V novembri 1935 dostal hodnosť maršal Sovietskeho zväzu.
V čase, keď začali počas veľkého teroru čistky v armáde, bol chránencom samotného Stalina, dokonca nastúpil na miesto prvého zástupcu ľudového komisára obrany po Vorošilovovi. Vo februári 1938 bol však odvolaný a menovaný veliteľom Zakaukazského okruhu, pričom počas cesty na Kaukaz bol zatknutý, dlho držaný vo väzbe (asi rok), a ako jeden z posledných popravený vo februári 1939.
14. marca 1956 bol rehabilitovaný.
Vyznamenania.
"Vyznamenania získané ešte za cárskeho Ruska nie su známe."
Anatolij Arkadievič Blagonravov

Anatolij Arkadievič Blagonravov (; * 1. jún 1894, Aňkovo, Ruská ríša – † 4. február 1975, Moskva, ZSSR) bol sovietsky fyzik, vedec v oblasti mechaniky (balistiky), akademik. 
Život.
V roku 1916 ukončil štúdium na Michailovskej delostreleckej škole. Bojoval v prvej svetovej vojne. Po skončení občianskej vojny pokračoval v štúdiu na Vyššej delostreleckej škole, ktorú skončil v roku 1924 a Moskovskej vojenskej akadémii, ktorú ukončil roku 1929. Po získaní doktorátu z inžinierstva v roku 1938 sa stal profesorom na Moskovskej delostreleckej akadémii. Počas 2. svetovej vojny spolupracoval na vývoji pechotných a delostreleckých zbraní. V povojnovom období sa venoval vývoju rakiet. V roku 1953 sa bol menovaný do funkcie riaditeľa Inštitútu mechaniky Sovietskej akadémie vied. Od roku 1959 viceprezident organizácie COSPAR. Významnou mierou sa podieľal na vypustení prvej umelej družice zeme - Sputnik 1. V rokoch 1963-1966 ako predseda Komisie pre výskum a využitie kozmického priestoru pri Akadémii vied Sovietskeho zväzu spolupracoval s NASA pri spoločnom mierovom využití vesmíru. Jeho snahy vyvrcholili pol roka po jeho smrti v roku 1975, spoločným programom Apollo-Sojuz.
Bol pochovaný na Novodevičiom cintoríne v Moskve.
Žilina (rozlišovacia stránka)

Žilina môže byť:
STS-81

STS-81 bola misia amerického raketoplánu Atlantis. Cieľom letu bolo piate stretnutie raketoplánu s ruskou orbitálnou stanicou Mir. Raketoplánom sa na Zem vracal astronaut John E. Blaha, ktorý pracoval na vesmírnej stanici a ktorého tu vystriedal Jerry M. Linenger.
Priebeh letu.
STS-81 bola piatou z deviatich plánovaných misií na Mir a druhá, ktorá menila amerického astronauta. Johna Blaha, ktorý bol na Mire 118 dní od 9. augusta 1996, vystriedal astronaut Jerry Linenger. Linenger potom strávil na Mire viac než štyri mesiace. Na Zem sa vrátil s misiou STS-84, ktorá odštartovala v máji 1997.
Raketoplán Atlantis úspešne odštartoval 12. januára o 09:27 UT z Kennedyho vesmírneho strediska, hneď na začiatku štartovacieho okna. V čase 09:30 UT sa odhodili štartovacie motory SRB, v čase 09:36 UT sa Atlantis dostala na suborbitálnu dráhu a približne o 10:00 UT na cieľovú obežnú dráhu. K vesmírnej stanici Mir sa raketoplán približoval rýchlosťou za obeh a stretol sa s ňou v priebehu štvrtého dňa letu, o 03:55 UT.
V nákladovom priestore Atlantisu bol uložený dvojitý modul SPACEHAB-DM (Double Module), ktorý slúžil na rozšírenie priestoru na experimenty. Po privítaní posádok začali astronauti plniť hlavnú úlohu, a to dopraviť dovezený materiál na palubu vesmírnej stanice. Počas piatich dní, kedy bol raketoplán zakotvený pri Mire posádka prekladala vodu  –  a zásoby z raketoplánu na stanicu. Na Mir sa presunulo amerického vedeckého vybavenia, ruských zásob a ostatného materiálu. Do tej doby to bol najväčší náklad privezený raketoplánom. Naspäť na Zem dopravila Atlantis materiálu z ukončených amerických vedeckých pokusov na Mire, ruského nákladu a ostatného materiálu.
Okrem doplňovania zásob kozmickej stanice sa posádky tiež venovali naplánovaným vedeckým experimentom zameraným na biológiu, štúdium mikrogravitácie a skúmanie vesmíru. Cieľom pokusov bolo predovšetkým získať informácie pre budúce plánovanie a výstavbu Medzinárodnej vesmírnej stanice (ISS).
Pristátie.
K odpojeniu raketoplánu od stanice došlo 20. januára 1997 o 02:15:44 UTC, a po oblete stanice sa Atlantis vydal na spiatočnú cestu na Zem. Raketoplán pristál bez problémov na Kennedyho vesmírnom stredisku, dráhe 33 22. januára 1997 o 14:23:51 UTC. Jeho let trval 10 dní 4 hodiny a 56 minút.
Poruba

Poruba môže byť:
Červoňotvaré

Červoňotvaré alebo červone (lat. "Gymnophiona", "Apoda") sú rad obojživelníkov. Slovenské rodové meno rodov tohto radu je červoň.
Je známych okolo 170 druhov červoňov, hlavne v rovníkovej Ázii, Afrike a Amerike, predovšetkým vo vlhkých oblastiach. Žijú väčšinou v zemi, niektoré druhy vo vode. Podobne ako aj iné podzemné živočíchy, nemajú zrak.
Najväčšie červone sú dlhé až , najmenšie merajú okolo . Živia sa červami, pavúkmi a mravcami.
Castello Sforzesco (Miláno)

Castello Sforzesco (doslova "Sforzovský hrad") je hrad v Miláne v Lombardií. Nachádza sa na "Piazza Sforzesco" v severozápadnej časti Starého Mesta.
Konštrukcia hradu začala v 14. storočí. Pôvodne to bola pevnosť, Galeazzo Visconti ju vybudoval v rokoch 1360 až 1370 ako obranu mesta. Posledný člen z rodu Viscontiovcov zomrel v roku 1447 a pevnosť bola zdemolovaná. O tri roky, v roku 1450 sa stal Francesco Sforza milánskym vojvodcom a rozhodol sa opevnený hrad zrekonštruovať. Hrad potom viackrát upravili nasledujúce genéracie. Posledná úprava bola vykonaná v roku 1905, keď bola kompletne zrekonštruovaná vstupná veža ("Filarete").
V súčasnosti sa v hrade nachádza rozsiahla galéria a múzeum. Medzi najvýznamnejšie exponáty patrí mramorová socha "Pieta Rondanini " Michelangela Buonarottiho, rukopis Leonarda da Vinci "Codex Trivulzianus" alebo obraz "Kmene stromov s vetvami, koreňmi a kameňmi".
Mrakodrap Pirelli

Mrakodrap Pirelli alebo Pirelli Tower ( alebo "Pirellone") je výšková budova v talianskom meste Miláno.
Je vysoká 127,1 metrov a má 31 poschodí. Jej výstavba sa začala v roku 1956, v čase ekonomického rozmachu Talianska, na mieste prvej fabriky spoločnosti Pirelli. Dokončená bola v roku 1958 a stala sa jedným zo symbolov Milána. 
Budovu vytvorili architekti Gio Ponti a Pier Luigi Nervi. Svojim dizajnom sa podobá na MetLife Building v New Yorku, ktorá bola postavená neskôr. V čase výstavby bola špecifická svojimi zužujúcimi sa stranami. Je to jedna z prvých výškových budov na svete, ktorá upustila od klasickej blokovej zástavby. 
V roku 2002 do budovy narazilo malé lietadlo.
Aberdeen

Aberdeen môže byť:
Perugia

Perugia je hlavné mesto regiónu Umbria v centrálnom Taliansku a hlavné mesto rovnomennej provincie.
Je to dôležité centrum umenia v Taliansku. V meste sa nachádza od roku 1308 "Università degli Studi di Perugia". 
Prvá zmienka o meste pochádza z 4. storočia pred. Kr. z vojny medzi Rimanmi a národom Etruskov.
Externé odkazy.
Oficiálna stránka
Supertall

Supertall je anglické označenie mrakodrapu vyššieho ako 300 metrov. Tento termín sa používa aj na označenie akejkoľvek stavby vyššej ako 300 metrov ako voľne stojace veže, vysielače, komíny alebo iné stavby ako pylóny mostov a podobne.
Podľa tejto definície sem patrí napríklad mrakodrap Willis Tower v Chicagu, Empire State Building a súčasné Svetové obchodné centrum v New Yorku, mrakodrapy Petronas Towers v Kuala Lumpur alebo Taipei 101, ako aj Burdž Khalifa v Dubaji.
Hrabový potok

Hrabový potok môže byť:
Castello Sforzesco

Castello Sforzesco (doslova "Sforzovský hrad") je názov viacerých talianskych hradov, ktoré postavil rod Visconti a neskôr prevzal (a zrekonštruoval) rod Sforzovcov, napr.:
Rovný potok

Rovný potok môže byť:
Litava

Litava môže byť:
Brusný potok

Brusný potok môže byť: